b'\n_START_ARTICLE_\nNagrada sklada Josipa Jur\xc4\x8di\xc4\x8da\n_START_PARAGRAPH_\nNagrada Sklada Josipa Jur\xc4\x8di\xc4\x8da je nagrada, ki jo vsako leto podeli sklad, ki nosi ime pisatelja, novinarja in urednika Josipa Jur\xc4\x8di\xc4\x8da. Nagrado izro\xc4\x8dijo na Jur\xc4\x8di\xc4\x8dev rojstni dan, 4. marca._NEWLINE_Sklad Josipa Jur\xc4\x8di\xc4\x8da, sta decembra 1993 ustanovila Skup\xc5\xa1\xc4\x8dina Nove revije in upravni odbor Dru\xc5\xa1tva slovenskih pisateljev. Njegov namen je podeljevanje \xc5\xa1tipendij in nagrad za dose\xc5\xbeke na podro\xc4\x8dju novinarstva, svobodne publicistike in uredni\xc5\xa1tva. Nagrado so prvi\xc4\x8d podelili leta 1994._NEWLINE_Nekateri dobitniki: Viktor Bla\xc5\xbei\xc4\x8d, Danilo Slivnik, Lidija Hren, Stanislav Kova\xc4\x8d, Alenka Zor Simoniti, Lado Ambro\xc5\xbei\xc4\x8d, Alenka Puhar, Janez Marke\xc5\xa1, Bernard Ne\xc5\xbemah, Rosvita Pesek, Aleksander \xc4\x8colnik, Peter Jan\xc4\x8di\xc4\x8d, tretji program Radia Slovenija - program Ars, Jo\xc5\xbee Horvat, Uro\xc5\xa1 Slak, Darka Zvonar Predan, Dejan Steinbuch, Miro Petek, Jo\xc5\xbee Mo\xc5\xbeina (nagrajen dvakrat), Ivan Puc, Radio dva/Agora, Helena Koder, Silvester \xc5\xa0urla, \xc5\xbdenja Leiler, Matej Makarovi\xc4\x8d, Jaroslav Skru\xc5\xa1ny, Horst Ogris in Edvard \xc5\xbditnik. Nagrade za leto 2007 je prejelo ve\xc4\x8d novinarjev iz nekdanje novinarske ekipe tednika Mag, nagrade za leto 2009 pa publicist Peter Bedjani\xc4\x8d in novinar Bernard Ne\xc5\xbemah._NEWLINE_V statutu sklada je zapisano, da sklad nagrajuje in vzpodbuja resnicoljubnost kot moralno na\xc4\x8delo slovenskega novinarstva. Resnicoljubnost razumejo kot odgovorno, intelektualno, verodostojno in avtenti\xc4\x8dno pisanje o dru\xc5\xbebenem, kulturnem, politi\xc4\x8dnem in gospodarskem \xc5\xbeivljenju, neodvisno od politi\xc4\x8dnih in finan\xc4\x8dnih vplivov.'